আর বালকির পরবর্তী ছবিতে অক্ষয় নাকি জুটি বাঁধতে চলেছেন রাধিকার সঙ্গে! ইতিমধ্যেই ছবিতে সই করে দিয়েছেন অক্ষয়। শোনা যাচ্ছে, রাধিকার সঙ্গেও ছবির ব্যাপারে কথা হয়ে গিয়েছে বালকির। তিনি নাকি রাজিও। ছবিতে আরও একজন নায়িকা রয়েছেন। তবে তাঁর নাম এখনও জানাননি পরিচালক। আগামী বছরের মাঝামাঝি সময়ে ছবির শ্যুটিং শুরু হবে বলে শোনা যাচ্ছে। তার আগে অক্ষয়ের হাতে রয়েছে আরও দু’টি ছবি। সেই ছবির কাজ শেষ হলেই বালকির ছবির শ্যুটিং শুরু করবেন অক্ষয়।